Aarhuus Stifts-Tidende, 1841-09-10
Nyheder fra Udlandet. Det nye engelske Toryministerium er bleven constitueret. J et Geheimeraad, som Dronningen holdt den 3die dennes, nedlagde de afgaaede Ministre, deres Embedssegl i Hs. Maj. Hænder, hvorpaa de nye Ministre aflagde deres Eed og modtoge forbemeldte Segl. Det nye Ministerium er sammensat saaledes: Hertugen af Wellington, Medlem af Kabinettet uden noget bestemt Ministerium; Sir Robert Peel, første Skatkammerlord; Lord Stanley, Kolonieminister; Sir James Graham, Jndenlandsminister; Lord Aberdeen, Udenrigsminister; Lord Lyndhurst, Lordoverkantsler; Lord Warnaliffe, Kabinetspræsident; Goulburn, Skatkr. Kantsler; Hert. af Buckingham, Geh. Seglbevarer; Grev Haddington, Marineminister; SirHardinge, Krigsminister; Grev Ripon, Handels minister; Grev Grey, Lordlieutn. af Jrland; SirSugden, Kantsler for Jrland; Sir Pollock, Attorney-General; Sir Follet, Sollicitor General; Sir Clark, Admiralitetssecretair; Sir Knutchbull, General-Zahlmester; Lord Lowther, Generalpostmester; Hertug af Ruthland, Lord-Overkammerherre; &c. &c. Ogsaa er der foregaaet en stor Forandring med Dronningens qvindelige Hofstat; Hertuginden af Sutherland er afgaaet, og Hertuginden af Buccleuch i hendes Sted udnævnt til Generalgarderobemesterinde, osv. Lord Londondery skal være Gesandt i Paris i Lord Granvilles Sted, til stor Chagrin for det fr. Ministerium, i Særdeleshed Hr. Guizot, da L. er en afgjort Fjende af Julirevolutionen. (Saaledes er nu det liberale Ministerium, som i over en halv Snees Aar har styret de forenede Kongeriger, omsider styrtet, og det, som man paastaaer, ved sine egne Feil, fornemmelig i den udenlandske Politik. Thi hvorvel Julitractaten og Englands Frafald fra Alliantsen med Frankrig i Begyndelsen havde tilsyneladende glimrende Følger, bragtes dog England derved i en falsk Stilling til de øvrige europæiske Magter og Regjeringen i Strid med Folket. Da John Russel forkyndte Underhuset Ministeriets Afgang var han saa bevæget og angreben, at hans Gang vaklede, da han skulde bestige Talerstolen, hans Læber dirrede, og han kunde i Begyndelsen næsten ikke tale. J et overordentlig værdigt Foredrag, som det talrigt forsamlede Huus hørte paa med den dybeste Opmærksomhed, viste han, at det havde været hans og hans Collegers Pligt at gjennemføre den begyndte Kamp til det nærværende Øieblik, men at det ogsaa nu var deres Pligt at træde tilbage. Med store og vigtige Forholdsregler begyndte vi – sagde han – med store og vigtige Forholdsregler (Handelsfrihed og Kornlovenes Ophævelse) ende vi. J Gjennemførelsen af store Formaal seirede vi, og vi ere tilfredse med at falde ved Gjennemførelsen af store Formaal." Af de to Mænd, som havde staaet i Spidsen for det liberale Ministerium: Grey og Melbourne, havde den Første aldrig misbrugt sin uhyre Popularitet, den Anden aldrig Dronningens overordentlige Tillid, men Begge havde kun bestræbt sig for at opretholde Konstitutionen og Kronens Rettigheder ukrænkede. Derpaa udtalte han sig udførligt og med megen Beskedenhed om sin egen Virksomhed, og erklærte: han kunde have taget feil, men stedse havde han med alle sine Kræfter stræbt efter Landets Vel og Lykke. Hele London taler naturligviis om intet Andet end det nye Ministerium og dets formodentlige Regjeringsplaner, hvorom dog Jngen endnu kan vid noget, da Robert Peel iagttager herom den største Taushed. Man fortæller, at Dronningen havde affærdiget denne hendes Modstanderes (Toryernes) Hovedmand meget kort, da han overrakte Hs. M. Listen paa de nye Ministre. (Hun havde, som bekjendt, givet ham en uindskrænket Fuldmagt til at sammensætte det nye Ministerium.) Hele Audientsen, varede kun 8 Minuter, og da den nye Premierminister for Opsigts Skyld ikke strax kunde kjøre bort fra Slottet, spadserede han en halv Timestid mutters ene gjennem Gemakkerne. En saa hurtig Affærdigelse i et saa vigtigt Anliggende have givet Bladene Stof til interessante bemærkninger, som f. Ex. Globe, hvori det hedder: "Antagelsen af den nye Ministerliste er vist skeet af Dronningen med den characteristiske Hurtighed, naadige Behandling og Selvbeherskelse som udmærket Hs. Majestæt." Man sammenligner hende i saa Henseende med hendes Bedstefader, Georg III, da han modtog de nordamerikanske Fristaters første Gesandt: "Jeg har været den Sidste (sagde han) som har anerkjendt Eders Uafhængighed; jeg skal være den Sidste som vil antaste den!" Efter Forlydende vil Robert Peel foretage gjennemgribende Forandringer med Dronningens Hofstat (Hofdamer), thi Regenten eller Regentinden, i England skal altid skifte Hofomgivelse efter det Parti som kommer til Regjeringen. Paa de engelske Marineverfter er for Tiden en i høi Grad paafaldende Virksomhed: fem store Krigskibe ligge paa Stablen, en stor Deel blive istandsatte og udrustede, nye Verfter og Orlogskibe anlægges, og de uhyre Dampmaskinefabriker ere i uafbrudt Bevægelse baade Nat og Dag. Den chinesiske Keiser har udstædt to Decreter; ved det ene befaler han, at hans keiserlige Broder, Minfang, og Ministeren Hu, skulle strax med en Hær paa 50,000 Md. begive sig til Canton, for at jage alle Englændere ud i Havet, og tilføier deri: at hvis de ikke gjøre deres Pligt, vil han selv stille sig i Spidsen for Hæren, ved det andet dømmer han Keschin fra Livet tilligemed alle hans Slægtninge, og benaader Lin. Keschin skal sauges midtover og alle hans Slægtninge halshugges; Paulsung, der paa forræderisk Viis har hjulpet Englænderne, skal langsomt martres tildøde, idet hans Kjød skal skjæres i lutter smaae Stykker fra Knoklerne, hans Fødeby skal ødelægges 100 Li trindtomkring; endeligen skulle alle Officererne i Provindsen Canton degraderes, idet deres Knap fratages dem.